جیکسن برڈ

جیکسن منرو برڈ (پیدائش:11 دسمبر 1986ء سڈنی، نیو ساؤتھ ویلز، آسٹریلیا)  ایک آسٹریلوی بین الاقوامی کرکٹ کھلاڑی ہے جو ماضی میں آسٹریلیا کے لیے کھیل چکے ہیں اور تسمانیہ کے لیے اول درجہ کرکٹ میں شریک رہا۔برڈ فاسٹ میڈیم باؤلر ہے جس کا تعلق اصل میں سڈنی سے ہے اور اس کی تعلیم سینٹ اگنیٹس کالج، ریور ویو اور سینٹ پیئس ایکس کالج، چیٹس ووڈ سے ہوئی۔ برڈ نے 2011ء–2012ء کے سیزن میں تسمانین ٹائیگرز کے ساتھ اپنے کیریئر کو آگے بڑھانے کے لیے مینلی کلب چھوڑ دیا۔

ابتدائی کیریئر
مارچ 2012ء میں، برڈ نے بیلریو اوول میں مغربی آسٹریلیا کے خلاف ہیٹ ٹرک کی ۔  اس نے میچ میں 11/95 کے اعداد و شمار حاصل کئے اور تسمانیہ کو شیفیلڈ شیلڈ کے فائنل میں جگہ بنانے میں مدد کی۔

مقامی کیریئر
شیفیلڈ شیلڈ کے 10 میچوں کے بعد برڈ نے 62 وکٹیں حاصل کی تھیں۔  یہ 17.30 کی اوسط اور 36.1 کے سٹرائیک ریٹ پر تھا جو اس وقت مقابلے کی 120 سالہ تاریخ میں سب سے بہتر تھا۔ برڈ ایکسپریس پیس بولنگ نہیں کرتا لیکن گیند کو دونوں طرف سوئنگ کرنے کی اس کی صلاحیت مقامی کرکٹ میں بہت کامیاب ثابت ہوئی ہے۔ وہ بگ بیش لیگ میں سڈنی سکسرز کے لیے کھیلتا ہے۔ مارچ 2018ء میں کرکٹ آسٹریلیا نے برڈ کو اپنی شیفیلڈ شیلڈ ٹیم آف دی ایئر میں نامزد کیا۔

بین الاقوامی کیریئر
برڈ کو 2012ء میں سری لنکا کے خلاف میلبورن کرکٹ گراونڈ میں باکسنگ ڈے ٹیسٹ سے قبل آسٹریلوی ٹیسٹ سکواڈ میں شامل کرکے مچل سٹارک کو آرام دیا گیا تھا۔ ٹیسٹ کے آغاز سے پہلے، برڈ کو بیگی گرین پیش کیا گیا، جس سے وہ آسٹریلیا کے لیے ٹیسٹ کرکٹ کھیلنے والے 431ویں شخص بنے۔  بولنگ کا آغاز کرتے ہوئے، انہوں نے اپنی دسویں گیند پر دیموتھ کرونارتنے کو ہٹا کر کھیل کی پہلی وکٹ حاصل کی اور پہلی اننگز میں مجموعی طور پر دو وکٹیں حاصل کیں۔  سری لنکا کی دوسری اننگز کے پہلے سیشن میں برڈ نے دو وکٹیں حاصل کیں۔ سڈنی میں اگلے ٹیسٹ میں، برڈ کو دو اننگز میں 7 وکٹیں لینے پر میچ کا بہترین کھلاڑی قرار دیا گیا۔  برڈ کو پہلی بار 19 جنوری کو سری لنکا کے خلاف سڈنی کرکٹ گراؤنڈ میں ہونے والے میچ سے پہلے آسٹریلوی ایک روزہ اسکواڈ میں منتخب کیا گیا تھا۔ جنوری 2017ء میں برڈ نے پاکستان کے خلاف تیسرے ٹیسٹ میں متبادل فیلڈر کے طور پر کھیلا اور میچ کے دوران چار کیچ لے کر اس نے یونس خان کا ایک ٹیسٹ میں متبادل فیلڈر کے طور پر چار کیچ پکڑنے کا ریکارڈ برابر کیا۔

مزید دیکھیے
 کرکٹ
 ٹیسٹ کرکٹ
 آسٹریلیا قومی کرکٹ ٹیم
 آسٹریلیا کے ٹیسٹ کرکٹ کھلاڑیوں کی فہرست

حوالہ جات

میلبورن اسٹارز کے کرکٹ کھلاڑی
تسمانیا کے کرکٹر
سڈنی سکسرز کے کرکٹ کھلاڑی
ناٹنگھمشائر کے کرکٹ کھلاڑی
بقید حیات شخصیات
کینٹ کے کرکٹ کھلاڑی
ہیمپشائر کے کرکٹ کھلاڑی
سڈنی سے کرکٹ کھلاڑی
آسٹریلیا کے کرکٹ کھلاڑی
آسٹریلیا ٹیسٹ کرکٹ کھلاڑی
1986ء کی پیدائشیں
ویکی ڈیٹا سے مطابقت رکھنے والی مختصر تفصیل